《步韵答余石楼》
明代·薛侃

客来问我今何为，山户不扃睡起迟。松鹤有怀慵觅句，云麒无梦恰忘私。

自会着衣羞许渤，能弹新说见杨时。层霄漠漠秋阳外，诸子师非曾子师。

作者简介：（?—1545）广东揭阳人，字尚谦，号中离。薛俊弟。正德十二年进士。乞归养，师事王守仁。世宗即位，授行人，进司正。十年，上疏请定皇储，触帝所讳，斥为民。讲学自娱卒。有《研几录》、《图书质疑》、《中离集》。